laion/Wikipedia-Exotic huggingface dataset:
21 დეკემბერი

21 დეკემბერი — გრიგორიანული კალენდრის 355-ე დღე (ნაკიან წლებში – 356-ე დღე). წლის ბოლომდე დარჩენილია 10 დღე. ზამთრის პირველი დღე. 69 : ოთხი იმპერატორის წელი: გალბას, ოთოსა და ვიტელიუსის შემდეგ ვესპასიანე ხდება რომის მეოთხე იმპერატორი ერთი წლის განმავლობაში. 1891 : კალათბურთის პირველი მატჩი შედგა სპრინგფილდის კოლეჯში, მასაჩუსეტსი. 1913 : ართურ უინის „ვორდ-კროსი“ - პირველი კროსვორდი დაიბეჭდა ნიუ-იორკ უორლდში. 1937 : მულტფილმი ფიფქია და შვიდი ჯუჯას პრემიერა გაიმართა ლოს-ანჯელესში. 1968 : პილოტირებული ხომალდი აპოლო 8 აფრინდა კენედის კოსმოსური ცენტრიდან ფლორიდაში. 1903 : პირველი გონკურის პრემია მიიღო ჯონ-ანტუან ნომ. 1973 : ჟენევის კონფერენცია გაიხსნა არაბეთ-ისრაელის კონფლიქტზე. 1991 : ალმა-ატაში გამოცხადდა დამოუკიდებელ სახელმწიფოთა თანამეგობრობა, რითაც საბჭოთა კავშირმა შეწყვიტა არსებობა. 2007 : შენგენის ხელშეკრულების თანახმად, ევროკავშირში სამ-ნახევარი წლის წევრობის შემდეგ სასაზღვრო კონტროლი მოიხსნა შემდეგ ქვეყნებთან: ესტონეთი, ლატვია, ლიეტუვა, მალტა, პოლონეთი, სლოვაკეთი, სლოვენია, ჩეხეთი და უნგრეთი. 2012 : მაიას კალენდრით „გრძელი ციკლის“ დასასრული. 2014 : ბეჯი კაიდ ეს-სებსი ტუნისის პრეზიდენტად აირჩიეს. 1401 : მაზაჩო — იტალიელი მხატვარი 1804 : დიზრაელი, ბენჯამინ — ინგლისის სახელმწიფო მოღვაწე 1879 : სტალინი, იოსებ — სსრკ-ის სახელმწიფო და პოლიტიკური მოღვაწე (გ.1953) 1890 : მიულერი, ჰერმან იოზეფ — ამერიკელი გენეტიკოსი 1896 : როკოსოვსკი, კონსტანტინ — სსრკ-ის სამხედრო მოღვაწე (გ.1968) 1917 : ბიოლი, ჰაინრიხ — გერმანელი მწერალი 1942 : ჰუ ძინტაო — ჩინეთის პრეზიდენტი 1947 : პაკო დე ლუსია — ვირტუოზი გიტარისტი 1949 : თომას სანკარა — ბურკინა-ფასოს პოლიტიკური მოღვაწე, ქვეყნის პრეზიდენტი 1983—1987 წლებში (მოკლეს 1987). 1952 : ვლადიმერ გუცაევი — ქართველი ფეხბურთელი 1967 : სააკაშვილი, მიხეილ — საქართველოს პრეზიდენტი 1375 : ბოკაჩო, ჯოვანი — იტალიელი მწერალი 1824 : პარკინსონი, ჯეიმზ — ინგლისელი ექიმი 1827 : ანტონ II — აღმოსავლეთ საქართველოს კათოლიკოს-პატრიარქი 1862 : კრეილი, კარლ — ავსტრიელი ასტრონომი 1933 : რასმუსენი, კნუდ — დანიელი ეთნოგრაფი 1958 : ფოიხტვანგერი, ლიონ — გერმანელი მწერალი 1988 : ტინბერგენი, ნიკოლას — ჰოლანდიელი ორიენტოლოგი 2006 : ნიაზოვი, საფარმურატ — თურქმენეთის პრეზიდენტი მართლმადიდებელი ეკლესია აღნიშნავს შემდეგი წმინდანების ხსენების დღეს: ღირსი პატაპი სოსთენი, აპოლო, კეფა, ტვიქიკე, ეპაფროდიტე, კესარიოსი და ონისიფორე - სამოცდაათთაგანნი სამოცდაორი ხუცესი და სამასი ერისკაცი, აფრიკაში არიანელთაგან მომწყდარნი ანთისა რომაელი სხვა თვეები:
უიღურული ენა

უიღურული ენა (უიღ. ئۇيغۇرچە [Уйғурчә] ან უიღ. ئۇيغۇر تىلى [Уйғур тили], ჩინ.: 维吾尔语; ადრე ეწოდებოდა აღმოსავლეთ თურქული) — ალთაურ ენათა ოჯახის თურქულ ენათა ჯგუფის ენა. მასზე საუბრობს დაახლოებით 8-11 მილიონზე მეტი ადამიანი, რომელთა უმეტესობაც წარმოადგენს უიღურებს. გავრცელებულია ძირითადად ჩინეთში სინძიანის რეგიონში, სადაც მას ოფიციალური სტატუსი აქვს. ასევე მნიშვნელოვანი რაოდენობა უიღურულზე მოსაუბრე ადამიანების ცხოვრობს ყაზახეთსა და ყირგიზეთში. აქვს სამი დიალექტი: ჩრდილო-დასავლური, სამხრეთული და აღმოსავლური. უიღურულ ენაში ჭარბადაა ჩინურიდან, რუსულიდან და სხვა მეზობელი ხალხების ენებიდან ნასესხები სიტყვები. მთავარი სტატია: უიღურული დამწერლობა. დამწერლობა ემყარება არაბულ გრაფიკას. თანამედროვე ოფიციალურ უიღურულ ანბანში 32 ასოა. ქართული საბჭოთა ენციკლოპედია, ტ. 10, თბ., 1986. — გვ. 119. Duval, Jean Rahman; Janbaz, Waris Abdukerim (2006), An Introduction to Latin-Script Uyghur, Salt Lake City: University of Utah, http://www.uyghurdictionary.org/excerpts/An%20Introduction%20to%20LSU.pdf. წაკითხვის თარიღი: 2013-12-10 დაარქივებული 2017-10-11 საიტზე Wayback Machine. Dwyer, Arienne (2001), „Uyghur“, Garry, Jane; Rubino, Carl, Facts About the World's Languages, H. W. Wilson, pp. 786–790, ISBN 978-0-8242-0970-4 ვიკისაწყობში არის გვერდი თემაზე: უიღურული ენა Uyghur–Chinese Dictionary Online Uyghur-English Multiscript Dictionary დაარქივებული 2020-02-10 საიტზე Wayback Machine. Online Uyghur, English, Chinese Multi-directional Dictionary (Arabic Alphabet) Free Uighur Dictionary დაარქივებული 2015-10-18 საიტზე Wayback Machine. English/Chinese/French ↔ Uyghur translation services ↑ Nationalencyklopedin "Världens 100 största språk 2007" The World's 100 Largest Languages in 2007
თამარ სანიკიძე

თამარ სანიკიძე (დ. 30 აგვისტო, 1978) — საქართველოს განათლებისა და მეცნიერების მინისტრი 2013 წლის ივლისიდან 2016 წლის ივნისამდე. დაიბადა თბილისში. 1999 წელს დაამთავრა თბილისის სახელმწიფო უნივერსიტეტი ინგლისური ენისა და ლიტერატურის სპეციალობით. 2000 წელს საქართველოს საზოგადოებრივ საქმეთა ინსტიტუტში მიიღო მაგისტრის ხარისხი სახელმწიფო მმართველობაში. 2005—2009 წლებში მუშაობდა საქართველოში ურბანული ინსტიტუტის წარმომადგენლობაში, ხოლო 2009 წლიდან 2012 წლის ოქტომბრამდე საქართველოს საზოგადოებრივ საქმეთა ინსტიტუტში. 2012 წლის ოქტომბერში დაინიშნა საქართველოს განათლებისა და მეცნიერების მინისტრის, გიორგი მარგველაშვილის მოადგილედ. 2013 წლის ივლისში, როდესაც გიორგი მარგველაშვილმა საპრეზიდენტო არჩევნებში მონაწილეობის მისაღებად დატოვა მინისტრის პოსტი, დაინიშნა განათლებისა და მეცნიერების მინისტრად. ეს პოსტი მას 2016 წლის 3 ივნისამდე ეკავა, როდესაც პრემიერ-მინისტრმა გიორგი კვირიკაშვილმა ის ალექსანდრე ჯეჯელავათი შეცვალა. ბიოგრაფია — საქართველოს განათლებისა და მეცნიერების სამინისტრო დაარქივებული 2016-08-20 საიტზე Wayback Machine. ↑ თამარ სანიკიძე ალექსანდრე ჯეჯელავამ შეცვალა. „GHN“. 06.03.2016
დავით მუჯირი

დავით მუჯირი (2 იანვარი 1979, თბილისი) — ქართველი ფეხბურთელი, საქართველოს ეროვნული ნაკრების ყოფილი შემტევი ნახევარმცველი. 2015 წლის 13 ოქტომბრიდან საქართველოს ფეხბურთის ფედერაციის გენერალური მდივანი. ეროვნულ ნაკრებში ჩატარებული აქვს 26 მატჩი. ის არის 70-იანი წლების ცნობილი ქართველი მცველის, დავით მუჯირის შვილი. საქართველოს ჩემპიონი: 1997/98 საქართველოს თასი ფინალისტი :1997/98 საქართველოს სუპერთასი:1997 მოლდოვის ჩემპიონი: 2000/01 მოლდოვის ვიცე–ჩემპიონი: 1999/00 მოლდოვის თასი გამარჯვებული: 2001 ავსტრიის ბუნდესლიგა ვიცე–ჩემპიონი: 2001/02 ავსტრიის თასი ფინალისტი: 2002 უმაღლესი ლიგის 1997/98 წლების სეზონის საუკეთესო ფეხბურთელი (სპორტული გაზეთი „სარბიელის“ გამოკითხვით) მოლდოვის ჩემპიონატის ბომბარდირი (17 გოლი): 2000/01 ღირსების ორდენი: 2024 პროფილი National-football-teams.com–ზე (ინგლისური) პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი „კრილია სოვეტოვის“ ოფიციალურ საიტზე (რუსული) ↑ Georgia - Record International Players ინგლისური. RSSSF. ციტირების თარიღი: 2009-08-25. ↑ საერთაშორისო ჟურნალისტიკიდან საერთაშორისო ფეხბურთში // „სარბიელი“, 11.11.2006, № 262, გვ. 5. ↑ ფეხბურთის ეროვნული ნაკრები და ფედერაციის წარმომადგენლები ღირსების ორდენებით დაჯილდოვდნენ
დავით მუჯირი (უფროსი)

დავით მუჯირი (დ. 7 აპრილი, 1956, მახარაძე, საქართველოს სსრ) — ქართველი და საბჭოთა ფეხბურთელი, მცველი. საბჭოთა კავშირის საერთაშორისო კლასის სპორტის ოსტატი (1981). 2011 წლის 17 მაისს საქართველოს სპორტისა და ახალგაზრდობის საქმეთა სამინისტროს გადაწყვეტილებით, თბილისის „დინამოს“ მიერ თასების მფლობელთა თასის მოპოვების 30 წლის იუბილესთან დაკავშირებით 1981 წლის თბილისის „დინამოს“ სრულ შემადგენლობასა და სამწვრთნელო შტაბთან ერთად — დავით მუჯირს საქართველოს სპორტის რაინდის წოდება მიენიჭა. პროფესიონალური კარიერის დასრულების შემდეგ მუშაობდა საქართველოს ფეხბურთის ფედერაციაში, მეთაურობდა სარეზერვო გუნდს. დინამო თბილისი საბჭოთა კავშირის ჩემპიონატი ჩემპიონი: 1978 ვიცე-ჩემპიონი: 1977 ბრინჯაოს პრიზიორი: 1976 (გ), 1976 (შ), 1981 საბჭოთა კავშირის თასი თასის მფლობელი: 1976, 1979 ფინალისტი: 1980 ევროპის თასების მფლობელთა თასი თასის მფლობელი: 1981 აკოფოვი, გ.; კაკაბაძე, მ. (1982). ფეხბურთი—82 : (ცნობარი). თბ.: საქ. კპ ცკ-ის გამ-ბა.  აკოფოვი, გ.; კაკაბაძე, მ. (1981). ფეხბურთი—81 : (ცნობარი). თბ.: საქ. კპ ცკ-ის გამ-ბა.  აკოფოვი, გ.; კაკაბაძე, მ. (1980). ფეხბურთი—80 : (ცნობარი). თბ.: საქ. კპ ცკ-ის გამ-ბა.  აკოფოვი, გ.; კაკაბაძე, მ. (1979). ფეხბურთი—79 : (ცნობარი). თბ.: საქ. კპ ცკ-ის გამ-ბა.  აკოფოვი, გ.; კაკაბაძე, მ. (1978). ფეხბურთი—78 : (ცნობარი). თბ.: საქ. კპ ცკ-ის გამ-ბა.  აკოფოვი, გ. (1977). ფეხბურთი—77 : ცნობარი–კალენდარი. თბ.: საქ. კპ ცკ-ის გამ-ბა.  აკოფოვი, გ. (1976). ფეხბურთი—76 : ცნობარი–კალენდარი. თბ.: საქ. კპ ცკ-ის გამ-ბა.  აკოფოვი, გ. (1975). ფეხბურთი—75 : ცნობარი–კალენდარი. თბ.: საქ. კპ ცკ-ის გამ-ბა.  აკოფოვი, გ. (1974). ფეხბურთი—74 : ცნობარი–კალენდარი. თბ.: საქ. კპ ცკ-ის გამ-ბა.  აკოფოვი, გ.; კაკაბაძე, მ. (1979). მეორედ — ოლიმპზე. თბ.: საქ. კპ ცკ-ის გამ-ბა.  აკოფოვი, გ.; კაკაბაძე, მ. (1981). გზა თასისაკენ : (ცნობარი). თბ.: საქ. კპ ცკ-ის გამ-ბა.  თედორაძე, ზ. (2002). თბ. „დინამო“ : ციფრები, ფაქტები, კომენტარები, 1936–1989. თბ..  თედორაძე, ზ. (1999). თბილისის „დინამო“ ციფრებში, 1936–1989. თბ.: სტამბა–96.  მოსაშვილი, მინდია (1982). მარადიული დღესასწაული. თბ.: ხელოვნება.  მოსაშვილი, მ. (1979). თბილისის დინამო 1978 წლის სსრკ ჩემპიონი. თბ.: ხელოვნება.  ფანჯიკიძე, გურამ (1981). დინამო, დინამო, დინამო!. თბ.: საბჭ. საქართველო.  მებურიშვილი, ტაგუ, „გაისმის მთად და ბარად მათი დიდების ექო“... // „ლელო“, 11 ნოემბერი, 1978, № 220 (6275), გვ. 2–3. დავით მუჯირი — ბიოგრაფიული ლექსიკონი დავით მუჯირი — ქართული სპორტი თბილისის „დინამოს“ ოფიციალური საიტი Dinamo-Tbilisi.ru · FootballFacts.ru · КЛИСФ ↑ От Дмитрия Муджири до Давида Третьего // სხვადასხვა წყაროებში მითითებულია მუჯირის ორი განსხვავებული სახელი: დავითი და დიმიტრი. მისი შვილის, დავით მუჯირი უმცროსის სიტყვები: მაგალითად მამაჩემი, რომელმაც ითამაშა „დინამოში“ 70-იან და 80-იან წლებში, პასპორტში ჩაწერილია როგორც დიმიტრი, მაგრამ მე არ მახსოვს ვინმეს ასე დაეძახოს, იგი ყველასთვის იყო და არის დავითი. ↑ დაჯილდოება // „ლელო“, 11 სექტემბერი, 1979, № 174 (6485), გვ. 1. ↑ თბილისის დინამოელებს სპორტის რაინდის წოდება მიენიჭათ ↑ აკოფოვი, გ.; კაკაბაძე, მ., 1980, გვ. 28. ↑ Shakhtyor Donetsk 2–1 Dinamo Tbilisi // Soviet Union Cup 1980 ↑ "Шахтер" (Донецк) 2–1 "Динамо" (Тб.) / Финал. fc-dynamo.ru ↑ Сбылось и не сбылось // "Футбол-Хоккей" ↑ Кубковые вершины "Шахтера". Год 1980-й
Sapere aude

Sapere aude (გამოითქმის „საპერე ოუდეი“) — ლათინური გამოთქმა, რომელიც ნიშნავს „გაბედე იყო ბრძენი“, უფრო ზუსტად კი „გაბედე იცოდე“. პირველად გამოიყენა რომაელმა პოეტმა ჰორაციუსმა, თუმცა პოპულარული განმანათლებლობის პერიოდში, გერმანელი ფილოსოფოსის იმანუელ კანტის ესეს — „რა არის განმანათლებლობა?“ წყალობით გახდა. კანტი Sapere aude-ს მთელი განმანათლებლობის პერიოდის დევიზად მიიჩნევს და განმანათლებლობის ცნების განმარტებაშიც იშველიებს. გამოთქმის თავდაპირველი გამოყენება უნდა ეკუთვნოდეს რომაელ პოეტ ჰორაციუსს, რომელიც ეპისტოლეების პირველ წიგნში წერს: dimidium facti qui coepit habet: sapere aude, incipe („მან ვინ დაიწყო, საქმის ნახევარი ამით გააკეათა. გაბედე დაიწყო!“). შეიძლება ასევე ითარგმნოს როგორც „გაბედე იყო ბრძენი“. კანტის თავის ესეში პასუხი კითხვაზე: რა არის განმანათლებლობა? გამოთქმას Sapere aude იყენებს განმანათლებლობის ცნების განსამარტად. მიშელ ფუკო 1984 წელს კანტის ესსეს საპასუხო წერილში, ეთანხმება რა კანტს მრავალ დებულებაში, უარყოფს Sapere Aude კონცეფციით მართული პოლიტიკური საზოგადოების იდეას. ↑ http://www.thelatinlibrary.com/horace/epist1.shtml | ჰორაციუსის ეპისტოლეები 1.2.40-დან
პასუხი კითხვაზე: რა არის განმანათლებლობა?

პასუხი კითხვაზე: რა არის განმანათლებლობა? (გერმ. Beantwortung der Frage: Was ist Aufklärung?) — გერმანელი ფილოსოფოსის, იმანუელ კანტის 1784 წელს დაწერილი ესეა, რომელიც გაზეთ „ბერლინური ყოველთვიურის“ (გერმ. Berlinische Monatsschrift) დეკემბრის ნომერში ბერ იოჰან ფრიდრიხ ცოლნერიის კითხვის „რა არის განმანათლებლობა“ საპასუხოდ გამოქვეყნდა. კანტმა სტატიაში შემოიღო განმანათლებლობის კლასიკური განმარტება, რომელიც დღესაც აქტუალურია: . პასუხი კითხვაზე: რა არის განმანათლებლობა?
ალექსი პეტრიაშვილი

ალექსი (ბუკა) პეტრიაშვილი (დ. 24 აგვისტო, 1970, თბილისი) — ქართველი დიპლომატი, პოლიტიკოსი. საქართველოს სახელმწიფო მინისტრი ევროპულ და ევროატლანტიკურ სტრუქტურებში ინტეგრაციის საკითხებში 2012-2014 წლებში. 1992 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტი ეკონომიური და სოციალური გეოგრაფიის განხრით. 1998-2009 წლებში მუშაობდა საქართველოს საგარეო საქმეთა სამინისტროში. 2001-2002 წლებში ავსტრიის რესპუბლიკაში საქართველოს საელჩოს მთავარი მრჩეველი, 2002-2004 წლებში აშშ-ში, მექსიკასა და კანადაში საქართველოს საელჩოს მთავარი მრჩეველი, 2004-2009 წლებში საქართველოს საგანგებო და სრულუფლებიანი ელჩი თურქმენეთსა და ავღანეთის ისლამურ რესპუბლიკაში. 2012 წლის ოქტომბრამდე იყო პოლიტიკური პარტია „ჩვენი საქართველო - თავისუფალი დემოკრატების“ პოლიტიკური მდივანი. 2012 წლის 21 ოქტომბრიდან 7 ნოემბრამდე იყო საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ბიძინა ივანიშვილი — ქართული ოცნება“, ხოლო 25 ოქტომბერიდან სახელმწიფო მინისტრად დაინიშნა. ალექსი პეტრიაშვილი — საქართველოს ბიოგრაფიული ლექსიკონი ალექსი პეტრიაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ საქართველოს საგანგებო და სრულუფლებიანი ელჩები თურქმენეთში. დაარქივებულია ორიგინალიდან — 2020-11-09. ციტირების თარიღი: 2021-01-19. ვიკისაწყობში არის გვერდი თემაზე: ალექსი პეტრიაშვილი
უიღურული დამწერლობა

უიღურული დამწერლობა (უიღ. ئۇيغۇر ئەرەب يېزىقى) — არაბულ დამწერლობაზე დაფუძნებული, 32 ასოიანი გრაფიკული სისტემა უიღურული ენისათვის. თავიდან უიღურული დამწერლობისთვის არაბული ალფაბეტის გამოყენება დაიწყეს X საუკუნეში, როდესაც უიღურებში დაიწყო ისლამის გავრცელება. (ინგლისური) Waris Abdukerim Janbaz, Imad Saleh et Jean Rahman Duval, « An Introduction to Latin-Script Uyghur » დაარქივებული 2017-10-11 საიტზე Wayback Machine. , 2006 Middle-East and Central Asia Politics, Economics, and Society Conference Sept. 7 – 9, University of Utah, Salt Lake City, USA.
მამის სახელით

მამის სახელით (ინგლ. In the Name of the Father) — ჯიმ შერიდანის 1993 წლის ბიოგრაფიული ფილმი. ფილმში ასახულია უდანაშაულოდ დასჯილი ჯერი კონლონის ნამდვილი ისტორია. ფილმმა მიიღო ოქროს დათვი. ყურადღება!  ქვემოთ მოყვანილია სიუჟეტის და/ან დასასრულის დეტალები. 1974 წელს ჩრდილოეთ ირლანდიის ქალაქებში რეგულარული არმია იდგა, ხოლო ინგლისში ტერორისტული აქტები ხორციელდებოდა. ჯერი კონლონი, ახალგაზრდა ირლანდიელი, რომელიც ბელფასტში ცხოვრობს, პოლიტიკის მიმართ გულგრილია. მას ნარკოტიკები და თავისუფალი სიყვარული იზიდავს. ჯერის მამა ლონდონში აგზავნის, დეიდა ენისთან საცხოვრებლად, მაგრამ ჯერი და მისი მეგობარი პოლი ჰიპების კომუნაში ცხოვრობენ. გილფორდის პაბში მომხდარი ტერორისტული აქტის შემდეგ პოლიცია უფლებას მიიღებს, შვიდი დღის განმავლობაში დააკავოს ნებისმიერი ადამიანი. ირლანდიელი ჯერი და პოლი დაკავებულები აღმოჩნდებიან. საქმეს ინსპექტორი დიკსონი იძიებს. მისი მიზანია, ნებისმიერი გზით მოიპოვოს აღიარებითი ჩვენება. 7 დღის განმავლობაში წამების შემდეგ ისინი აღიარებენ დანაშაულს, რომელიც არ ჩაუდენიათ. პოლიცია ჯერის ოჯახის წევრებსაც დააკავებს და მათ თანამზრახველობაში დასდებს ბრალს. ნაფიცი მსაჯულები ყველას გამამტყუნებელ სასჯელს გამოუტანენ. ჯერი კონლონს სასამართლო სამუდამო პატიმრობას მიუსჯის. ჯერი და მისი მამა ჯუზეპე ციხეში ერთ საკანში იხდიან სასჯელს. ჯუზეპე ცდილობს მიიღოს ზომები საკუთარი ოჯახის სახელის რეაბილიტაციისთვის. ჯერი საკუთარ თავს მკვდარ ადამიანად მიიჩნევს და მამას არაფერში ეხმარება. ის რამდენიმე პატიმარს უახლოვდება და მათთან ერთად ნარკოტიკებს მოიხმარს. მოგვიანებით იმავე ციხეში აღმოჩნდება ნამდვილი ტერორისტი, რომელმაც გილფორდის პაბი ააფეთქა. ის პოლიციას სიმართლეს უმხელს, მაგრამ პოლიცია ამ ფაქტს ასაიდუმლოებს. ჯერი უმეგობრდება ტერორისტს, მაგრამ ჯუზეპეს არ უნდა, რამე საერთო ჰქონდეს მკვლელთან. ჯერი კი მოხიბლულია ტერორისტის სიმამაცით და სიბრალულით უყურებს მამას. ჯერის დამოკიდებულებას მამისადმი ჯუზეპეს სიკვდილი ცვლის. ჯუზეპეს სიკვდილის შემდეგ ჯერი აგრძელებს მამის მიერ დაწყებულ კამპანიას და თანამშრომლობს ადვოკატთან, რომელსაც აქამდე შეხვედრებზე უარს ეუბნებოდა. ადვოკატი გარეთ პირსი სასამართლოში საქმის განახლებას მიაღწევს. პატიმრობაში გატარებული 15 წლის შემდეგ ჯერისა და სხვა მსჯავრდებულებს სასამართლო უდანაშაულოდ ცნობს. დენიელ დეი-ლუისი - ჯერი კონლონი ემა ტომპსონი - გარეთ პირსი პიტ პოსტლეთვეიტი - ჯუზეპე კონლონი ჯონ ლინჩი - პოლ ჰილი მარკ შეფარდი - პედი არმსტრონგი ბეტი ედნი - კეროლ რიჩარდსონი დენიელ დეი-ლუისმა გადაღებებებისთვის დაიკლო 13 კილო და ბევრი დრო გაატარა ნამდვილ საკანში, რათა უკეთ შესულიყო როლში. ჯუზეპე და ჯერი კონლონები სასჯელს ერთ საკანში არ იხდიდნენ. ეს სცენარისტებმა გამოიგონეს. აგრეთვე გამოგონილია ინსპექტორი დიკსონის პერსონაჟი, რომელიც აერთიანებს რამდენიმე რეალურად არსებული პოლიციელის სახეს. „In the Name of the Father“ — კინოფილმების ინტერნეტ-მონაცემთა ბაზა (ინგლისური) „In the Name of the Father“ — Rotten Tomatoes „In the Name of the Father“ — Allmovie-ზე „In the Name of the Father“ — Box Office Mojo-ზე „In the Name of the Father“ — TCM-ის მონაცემთა ბაზაში „In the Name of the Father“ — Metacritic-ზე
22 დეკემბერი

22 დეკემბერი — გრიგორიანული კალენდრის 356-ე დღე (ნაკიან წლებში – 357-ე დღე). წლის ბოლომდე დარჩენილია 9 დღე. 1603 : ოსმალეთის სულთანი მეჰმედ III გარდაცვალებისას შეცვალა მისმა ვაჟმა აჰმედ I-მა. 1790 : თურქულ ციხესიმაგრე იზმაილზე იერიში მიიტანა და აიღა რუსულმა არმიამ სუვოროვის ხელმძღვანელობით. 1807 : აშშ-ის კონგრესმა ემბრაგოს აქტი მიიღო პრეზიდენტ თომას ჯეფერსონის დაჟინებით, რომლითაც ყველა უცხო ქვეყანასთან ვაჭრობა აიკრძალა. 1808 : ბეთჰოვენის სიმფონია N*6 „პასტორალი“ პირველად შესრულდა. 1809 : აშშ-მა ემბარგო მოხსნა ყველა ქვეყანას გარდა გაერთიანებული სამეფოსა და საფრანგეთს. 1849 : ფიოდორ დოსტოევსკის სასჯელის აღსრულება გაუქმებულ იქნა ბოლო მომენტში. 1885 : სამურაი იტო ჰირობუმი ხდება იაპონიის პირველი პრემიერ-მინისტრი. 1894 : დრეიფუსის საქმე იწყება საფრანგეთში, სადაც ალფრედ დრეიფუს ანტისიმიტიზმის საბაბით ღალატის ბრალდებით დაატყვევეს. 1937 : ლინკოლნის გვირაბი იხსნება მდ. ჰუდზონის ქვეშ ნიუ-იორკ სიტიში. 1947 : იტალიის წარმომადგენელთა ასამბლეამ კონსტიტუცია დაამტკიცა. 1978 : სერიულმა მკვლელმა ანდრეი ჩიკატილომ პირველი მკვლელობა ჩაიდინა. 1989 : ბერლინის ბრანდენბურგის კარიბჭე ხელახლა იხსნება 30 წლის შემდეგ და ამით ბოლოს უღებს დასავლეთ და აღმოსავლეთ გერმანიის დაყოფას. 1989 : ხანგრძლივი დემონსტრაციების შედეგად რუმინეთის პრეზიდენტი იონ ილიესკუ გახდა, რითაც ჩაუშესკუს მმართველობა დასრულდა. 1990 : ლეხ ვალენსა პოლონეთის პრეზიდენტი ხდება. 1991 : დაიწყო თბილისის ომი. 2000 : სტოკჰოლმის ეროვნული მუზეუმიდან შეიარაღებულმა მძარცველებმა რემბრანდტის ერთი და რენუარის ორი ნახატი გაიტაცეს. 2001 : დაიბადა კატა სისი, პირველი კლონირებული შინაური ცხოველი. 2008 : რუმინეთის დემოკრატიული ლიბერალური პარტია და სოციალ-დემოკრატიული პარტია კოალიციურ მთავრობას ქმნიან, ხოლო ქვეყნის პრემიერ-მინისტრი ემილ ბოკი ხდება. თურქმენეთში პირველი საპარლამენტო არჩევნები ჩატარდა სახალხო საბჭოს გაუქმების შემდეგ. 2010 : არგენტინის ყოფილ პრეზიდენტს ხორხე რაფაელ ვიდელას მიუსაჯეს სამუდამო პატიმრობა, მას შემდეგ, რაც იგი დამნაშავედ ცნეს კაცობრიობის წინააღმდეგ ჩადენილი დანაშაულის გამო. 2018 : ზონდის სრუტეში წარმოქმნილი ცუნამის შედეგად 429 ადამიანი დაიღუპა და 1 400 დაშავდა. 1178 : ანტოკუ — იაპონიის იმპერატორი 1666 : გურუ გობინდ სინგჰი — სიქხების გურუ 1690 : მეიდინგნუ პამჰიება — მანიპურის მეფე 1856 : კელოგი, ფრანკ — აშშ სახელმწიფო მდივანი, ნობელის პრემიის ლაურეატი 1858 : პუჩინი, ჯაკომო — იტალიელი კომპოზიტორი 1867 : იოზეფ მარია ოლბრიხი — ავსტრიელი არტქიტექტორი 1896 : აღსაბაძე, შოთა — ქართველი რეჟისორი 1903 : ჰართლაინი, ჰალდან კეფერ — ამერიკელი ფიზიოლოგი 1937 : უსპენსკი, ედუარდ — რუსი მწერალი 1100 : ბრეტისლაუს II — ბოჰემიის მეფე 1603 : მეჰმედ III — ოტომანთა იმპერატორი 1893 : ყაზბეგი, ალექსანდრე — ქართველი მწერალი. 1880 : ელიოტი, ჯორჯ — ინგლისელი მწერალი 1989 : ბეკეტი, სემუელ — ირლანდიელი მწერალი 1991 : ფარჯიანი, ირაკლი — ქართველი მხატვარი 1995 : მიდი, ჯეიმზ — ამერიკელი ეკონომისტი 2014 : კოკერი, ჯო — ინგლისელი მომღერალი მართლმადიდებელი ეკლესია აღნიშნავს შემდეგი წმინდანების ხსენების დღეს: მუცლადღება მართალი ანას მიერ ყოვლადწმიდისა ღვთისმშობელისა ანა წინასწარმეტყველი სოფრონი კვიპრელი სტეფანე ახალგაბრწყინებული სხვა თვეები:
ჯიმ შერიდანი

ჯიმ შერიდანი (ინგლ. Jim Sheridan) — ირლანდიელი რეჟისორი, პროდიუსერი და სცენარისტი. მიღებული აქვს ოსკარის ექვსი ნომინაცია. 1989 - ჩემი მარცხენა ფეხი (My Left Foot) 1993 - მამის სახელით (In the Name of the Father) 1997 - მოკრივე (The Boxer) ჯიმ შერიდანი კინოფილმების ინტერნეტ-მონაცემთა ბაზაში ბიოგრაფია (ბერკლის უნივერსიტეტი)
ფრიდრიხ ვილჰელმ მურნაუ

ფრიდრიხ ვილჰელმ მურნაუ (დაბადების სახელი ფრიდრიხ ვილჰელმ პლუმპე, გერმ. Friedrich Wilhelm Murnau; დ. 28 დეკემბერი, 1888 — გ. 11 მარტი, 1931) — ერთ-ერთი ყველაზე გავლენიანი გერმანელი კინორეჟისორი უხმო პერიოდის კინოში. ის ითვლება 20-იანი წლების გერმანული კინო ექსპრესიონიზმის გამორჩეულ პერსონად. მურნაუს მსოფლმხედველობაზე დიდი გავლენა მოახდინეს შოპენჰაუერმა, ნიცშემ, შექსპირმა და იბსენმა. ამ უკანასკნელის პიესები ჯერ კიდევ 12 წლის ასაკში იხილა. ამავე პერიოდში უახლოვდება მაქს რეინჰალდს, რომელიც შემდგომ ასევე რეჟისორი გახდება. პირველი მსოფლიო ომის პერიოდში მურნაუს იწვევენ ჯარში, სადაც აღმოჩნდება აღმოსავლეთის ფრონტზე, გერმანულ საჰაერო ძალებში. მურნაუს ყველაზე გამორჩეულ ფილმად ითვლება 1922 წელს გადაღებული „ნოსფერატუ: საშინელებათა სიმფონია“, რომელიც არის ბრემ სტოკერის დრაკულას კინო ინტერპრეტაცია. 1924 წელს ეკრანებზე გამოდის ფილმი უკანასკნელი ადამიანი. ინგლისში ეს ფილმი გავიდა „უკანასკნელი სიცილის“ სახელით. მურნაუს ასევე ეკუთვნის ფაუსტის გერმანული ლეგენდის და მისი გოეთესეული ვერსიის კინოეკრანიზაცია, „ფაუსტუსი — გერმანული ზღაპარი“, რომელიც 1926 წელს გადაიღო. მურნაუ განეკუთვნება გერმანელი რეჟისორების იმ კატეგორიას, რომელმაც პირველად დატოვა გერმანია და ემიგრაციაში წავიდა. რეჟისორების მეორე ტალღა უკვე ნაცისტების ხელისუფლებაში მოსვლის შემდეგ დატოვებს სამშობლოს. მურნაუმ კარიერა გააგრძელა ჰოლივუდში. Fox Studio-ში გადაიღო სამი ფილმი, „აისი: ორი ადამიანის სიმღერა“ (1927), 4 ეშმაკი (1928) და ქალაქელი ქალი (1930). მზის ამოსვლა არაერთ გამოკითხვაში დასახელებულა, როგორც ყველა დროისა და ხალხის საუკეთესო ფილმად, 2012 წელს Sight & Sound-ის გამოკითხვაში მეხუთე ადგილი დაიკავა. 1931 წელს იმოგზაურა ბორა ბორაზე, სადაც გადაიღო ტაბუ. ეს ფილმი შეიქმნა დოკუმენტური კინოს პიონერთან რობერტ ფლაერტთან თანამშრომლობის შედეგად. ფილმის გამოსვლიდან ერთი კვირის შემდეგ, მურნაუ საავტომობილო უბედურ შემთხვევას ემსხვერპლა. დღემდე მისი ფილმების დიდი ნაწილი დაკარგულად ითვლება. ვიკისაწყობში არის გვერდი თემაზე: ფრიდრიხ ვილჰელმ მურნაუ ფრიდრიხ ვილჰელმ მურნაუ კინოფილმების ინტერნეტ-მონაცემთა ბაზაში
უფროსი ჟუზი

უფროსი ჟუზი (ყაზახ. Ұлы жүз) — ყაზახური ტომების გაერთიანება. ეკავა ტერიტორია შვიდმდინარეთსა და სამხრეთ ყაზახეთში. გარდა ამისა, მოიცავდა დასავლეთ ჩინეთისა და უზბეკეთის გარკვეულ ნაწილს. XIX საუკუნეში ყაზახეთის მოსახლეობა შეადგენდა დაახლ. 550 ათ. კაცს. აღნიშნულ გაერთიანებაში შედიოდნენ: დულატები, შაპრაშტები, ალბანელები, სუანები, ჟალაირი, კანლი, სარი-უისინი, სირგელი, ოშაქტები, ისტები, შანშიკილები. ქართ-აბულხაირ-ხანი — (1718—1730) ჟოლბარის-ხანი — (1730—1740) აბულფეიზ-ხანი — (1740—1750) Роды Старшего жуза на «Генеалогии казахов» დაარქივებული 2012-03-19 საიტზე Wayback Machine. О родах Старшего жуза დაარქივებული 2010-03-23 საიტზე Wayback Machine.
უმცროსი ჟუზი

უმცროსი ჟუზი (ყაზახ. Кіші жүз) — ყაზახური ტომების გაერთიანება. შედგებოდა სამი გვარისაგან: ალიმულები, ბაიულები, ჟეტირუ. აბულ ხაირ ხანი (1718—1748) ნურალ-ხანი (1748—1786) ჟარმუჰამბეტ-ხანი (1786—1791) ერალი-ხანი (1791—1794) ესიმ-ხანი (1795—1797) აიშუაკ-ხანი (1797—1806) ჟანტორე-ხანი (1806—1810) ხანების საბჭო (1810—1812) შერგაზი-ხანი (1812—1824) ბოკეი-ხანი (1812—1815) ჟანგირ-ხანი (1812—1845) ბატირ-ხანი (1748—1785) ესიმ-ხანი (1790—1791) აბილგაზი-ხანი (1791—1806) ყარათაი-ხანი (1806—1816) არინგაზი-ხანი (1816—1821) Роды Малого жуза на «Генеалогии казахов» დაარქივებული 2009-06-25 საიტზე Wayback Machine. Информационный ресурс объединения родов Малого Жуза Алимулы დაარქივებული 2017-07-05 საიტზე Wayback Machine.
შუა ჟუზი

შუა ჟუზი (ყაზახ. Ұлы жүз) — ყაზახური ტომების გაერთიანება. ეკავა ცენტრალური და ჩრდილოეთი ყაზახეთი. XIX-XX საუკუნეების მიჯნაზე მათი რაოდენობა შეადგენდა 1 350 000 ადამიანს. შუა ჟუზიდან მომდინარეობს ისეთი ცნობილი ადამიანების გვარი როგორიცაა აბაი კუნანბაევი, ბოგენბაი ბატირი და სხვა. აღნიშნულ გაერთიანებაში შედიოდნენ: არგინები, ნაიმანები, ყივჩაყები, უნგირატები, კერეიტები, უაკი, სარი-უისინი, სირგელი, ოშაქტები, ისტები, შანშიკილები. კაიპი (1716—1719) სამეკე (1719—1734) აბილმამბეტ-ხანი (1734—1771) აბილაი-ხანი (1771—1781) უალი-ხანი (1781—1819) ბოკეი-ხანი (1815—1817) გუბაიდულა (1819—1822) კენესარი (1841—1847) Роды Среднего жуза на «Генеалогии казахов» დაარქივებული 2007-01-09 საიტზე Wayback Machine.
იშიმი (მდინარე)

იშიმი (რუს. Иши́м; ყაზახ. Esil) — მდინარე ყაზახეთსა და რუსეთში, რომლის სიგრძეც შეადგენს 2,450 კილომეტრს, მისი საშუალო წყლის ხარჯია 56,3 მ³/წ. ის არის ირტიშის მარცხენა შენაკადი. იშიმის ქვედაწელი ნაოსნოისთვისაც გამოიყენება, მისი ზედა ნაწილი გადის ყაზახეთის დედაქალაქ ასტანაზე. მდინარე ნოემბრიდან მარტამდე გაყინულია. Ишим დაარქივებული 2007-12-07 საიტზე Wayback Machine. (რუსულად)